**Rubin de toamnă**

*Ioan Grigoraș Liliana Trif*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- Din vară parc-a mai rămas un strop

Cât să-mi îmbrace sufletul fierbinte

Cu amintiri pe care le dezgrop

În nopți târzii, când luna nu-i cuminte

Și mă îndeamnă să-ți trimit un semn

Ori să te caut culegând din slove

Metafore aprinse și solemn

Să-ți spun că suntem două supernove,

Pe cerul de smarald vom frământa

Și-n zilele de toamnă lungi poeme,

Când stelele vor râde-n palma ta

Le voi topi cu versu-n diademe.

- Voi stoarce-n pumni parfumul chihlimbar

Al strugurilor copţi de-atâta soare,

Să-ţi torn melancolia în pahar,

Să-nchini de parcă toamna-i sărbătoare

Când trece poleind cu aur pur

Distanţa dintre dragoste şi ură,

E doar un pas ar spune un sperjur,

Dar mâna ta-mi alunecă pe gură

Şi buzele-o urmează degustând

Rubinul ei, otrava dulce-amară,

Obedient, mă vei urma, în gând,

Sub catifeaua nopţilor, pe scară.

Ioan Grigoraș Liliana Trif